సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఫేస్‌బుక్‌ కంటే యూట్యూబ్ పైనే మ‌క్కువ ఎక్కువ‌
సామాజిక మాధ్యమాల్లో ఫేస్‌బుక్‌ కంటే యూట్యూబ్‌నే నెటిజన్లు అధికంగా ఇష్టపడుతున్నారు.
Samayam Telugu | Updated:
Jun 4, 2018, 03:42PM IST
సామాజిక మాధ్యమాల్లో ఫేస్‌బుక్‌ కంటే యూట్యూబ్‌నే నెటిజన్లు అధికంగా ఇష్టపడుతున్నారు. ఫేస్‌బుక్‌ చాటింగ్‌ కంటే యూట్యూబ్‌లో వీడియోలు చూసేందుకే యువత మొగ్గు చూపుతోందని అమెరికాకు చెందిన ప్యూ పరిశోధన కేంద్రం వెల్లడించింది. ఈమేరకు తాజాగా ఓ నివేదిక విడుదల చేసింది. దానిలోని వివరాల ప్రకారం...అమెరికాలో 13 నుంచి 17 ఏండ్ల వయసు యువతీ యువకుల్లో 85శాతం మంది యూట్యూబ్‌ వీడియోలను చూడటానికే అధిక సమయం కేటాయిస్తున్నారు. ఆ తర్వాత 72శాతం మంది ఇన్‌స్టాగ్రాంలో 69 శాతం మంది స్నాప్‌చాట్‌లో, 51శాతం మంది ఫేస్‌బుక్‌లో సమయం వెచ్చిస్తున్నట్టు తెలిపింది.
యూట్యూబ్ వీడియోల‌కే యూత్ మొగ్గు
'ఈ వయోశ్రేణి(13-17) అమెరికన్లలో 95శాతం మందికి స్మార్ట్‌ఫోన్‌ వాడకం తెలుసు. 43 శాతం మంది నిత్యం ఇంటర్నెట్‌ను వాడుతున్నారు. సామాజిక మాధ్యమం వల్ల మంచే ఎక్కువని వారిలో 31శాతం మంది చేటే ఎక్కువని 24 శాతం మంది నమ్ముతున్నట్టు చెప్పారు'' అని సర్వే సంస్థ త‌న నివేదికలో పేర్కొంది. మార్చి 7 నుంచి ఏప్రిల్‌ 10వరకు మొత్తం 743 మంది యువతను ప్రశ్నించి ఈ నివేదిక‌ను త‌యారుచేసింది. అల్పాదాయం ఉన్న వారు అధికంగా ఫేస్‌బుక్‌ ఉపయోగిస్తున్నారని, అధిక ఆదాయం ఉన్న యువత ఇన్‌స్టాగ్రామ్‌, యూట్యూబ్‌ను ఉపయోగిస్తున్నారని ప్యూ సంస్థ వెల్లడించింది. యువతులు ఎక్కువగా స్నాప్‌చాట్‌ యాప్‌ను ఉపయోగిస్తున్నారని తెలిపింది.